Jungtinių Amerikos Valstijų kilmės prekių importas į Europos Sąjungą

2026 m. liepos 1 d. įsigaliojo Europos Parlamento ir Tarybos reglamentas (ES) 2026/1455 (toliau – Reglamentas) dėl tam tikroms importuojamoms Jungtinių Amerikos Valstijų kilmės prekėms taikomų muitų koregavimo ir tam tikrų importuojamų Jungtinių Amerikos Valstijų kilmės prekių tarifinių kvotų nustatymo. 

Vadovaujantis Reglamento 1 straipsnio nuostatomis į Europos Sąjungą tam tikroms importuojamoms Jungtinių Valstijų kilmės prekėms taikomi „koreguojamieji“ importo muitai. 
Reglamento tikslais prekių kilmė nustatoma pagal Europos Parlamento ir Tarybos reglamento (ES) Nr. 952/2013 II antraštinės dalies 2 skyriaus 1 skirsnyje nurodytas nelengvatinės kilmės taisykles.  

Vadovaujantis Komisijos įgyvendinimo reglamento (ES) 2015/2447 59a straipsnio nuostatomis nelengvatinės kilmės įrodymas taip pat apima įrodymus, kad prekės į Sąjungą atgabentos tiesiai iš kilmės šalies arba tuo metu, kai buvo gabenamos per kitas šalis, buvo prižiūrimos muitinės, o jei prekės tose šalyse buvo sandėliuojamos ar jų siuntos buvo skaidomos, prekės nebuvo kaip nors pakeistos, išskyrus operacijas, būtinas gerai jų būklei išlaikyti arba ženklams, etiketėms, plomboms ar dokumentams, kuriais užtikrinamas specialių reikalavimų laikymasis, pridėti ar pritvirtinti.

Kai teikiamas prašymą dėl „koreguojamųjų“ importo muitų taikymo, pateikiami dokumentai, patvirtinantys tiesioginio transportavimo sąlygų įvykdymą, importo deklaracijos duomenų elemente „Lengvatinis muitų tarifų režimas“ nurodomas kodas 300, duomenų elemente „Papildomas dokumentas“  nurodomas lentelėje pateiktas dokumento kodas ir sąskaitos ar kito prekybinio dokumento numeris.

	Dokumento kodas
	Dokumento pavadinimas

	U190
	Kilmės įrodymas pagal  Reglamento (ES) 2026/1455 6 straipsnio sąlygas




